西牛貨洲

西牛貨洲，又叫西牛賀洲、西瞿耶尼洲，係佛經所記四大部洲之一，係佛敎世界觀一部份。佢形似望月，㘣形，喺須彌山西，畀大鹹水海包圍。洲多牛，用牛做買賣，所以叫牛貨。洲中有樖高樹。

大洲兩側有兩中洲，一樣樣嘅，只不過細啲。周圍重有數百小洲。

大洲有西方廣目天王守住。

《西遊記》中，如來佛所在嘅大雷音寺，就喺西牛貨洲。

東勝神洲
南贍部洲
北俱盧洲
佛教